Συντεταγμένες: 25°14′2″N 51°31′51″E﻿ / ﻿25.23389°N 51.53083°E﻿ / 25.23389; 51.53083

Το **Στάδιο Αλ Τουμάμα** (αραβικά: ملعب الثمامة) είναι γήπεδο ποδοσφαίρου στη συνοικία Αλ Τουμάμα της Ντόχα του Κατάρ. Ήταν ένα από τα γήπεδα για το Παγκόσμιο Κύπελλο του 2022.

Κατασκευή για το Παγκόσμιο Κύπελλο του 2022
-------------------------------------------

Το Στάδιο Αλ Τουμάμα είναι ένα από τα οκτώ στάδια, τα οποία κατασκευάστηκαν για το Παγκόσμιο Κύπελλο του 2022 στο Κατάρ. Βρίσκεται κοντά στο Διεθνές Αεροδρόμιο Χαμάντ. Μια κοινοπραξία μεταξύ της Al Jaber Engineering από το Κατάρ και της Tekfen Construction από την Τουρκία συμμετέχει σημαντικά στις κατασκευαστικές εργασίες. Το αρχιτεκτονικό σχέδιο, από τον Επικεφαλής Αρχιτέκτονα του Arab Engineering Bureau, Ιμπραχίμ Τζαιντάχ, εμπνεύστηκε από το παραδοσιακό καπέλο τακίγια, ένα παραδοσιακό καπέλο που φορούν άνδρες και αγόρια σε όλη τη Μέση Ανατολή. Ένα δημόσιο πάρκο 50.000 μ2 περιβάλλει το στάδιο. Το στάδιο έχει χωρητικότητα 40.000 θέσεων. Μετά το Παγκόσμιο Κύπελλο, τα μισά καθίσματα του γηπέδου θα αφαιρεθούν και θα δοθούν σε άλλες χώρες. Άνοιξε στις 22 Οκτωβρίου 2021.

Η κατασκευή του Σταδίου Αλ Τουμάμα, μαζί με άλλα στάδια που κατασκευάστηκαν εν όψει του Παγκοσμίου Κυπέλλου του 2022, καταδικάστηκε από πολλές οργανώσεις ανθρωπίνων δικαιωμάτων. Η Διεθνής Αμνηστία ισχυρίζεται ότι έως και 15.000 μετανάστες εργάτες έχουν πεθάνει ενώ εργάζονταν κάτω από κακές συνθήκες στα εργοτάξια του σταδίου.

Ιστορία
-------

Τα εγκαίνια του γηπέδου πραγματοποιήθηκαν στις 22 Οκτωβρίου 2021, με αφορμή τον τελικό του Κυπέλλου Εμίρη του Κατάρ.

Τον Μάιο του 2018, στη Γαλλία, το Στάδιο Αλ Τουμάμα τιμήθηκε με το αρχιτεκτονικό Βραβείο Future Projects στην κατηγορία Αθλήματα και Στάδια.

Το στάδιο φιλοξένησε έξι αγώνες κατά τη διάρκεια του Κύπελλο Αραβικών Εθνών 2021, μαζί με έναν ημιτελικό. Ο ημιτελικός διεξήχθη μεταξύ της Αιγύπτου και της Τυνησίας.

Στο Παγκόσμιο Κύπελλο 2022, το στάδιο φιλοξένησε συνολικά οκτώ αγώνες. Ο πρώτος αγώνας διεξήχθη στις 21 Νοεμβρίου 2022 μεταξύ Σενεγάλης και Ολλανδίας, με την Ολλανδία να επικρατεί με 2-0. Ο όγδοος και τελευταίος αγώνας στο στάδιο για το Μουντιάλ 2022 διεξήχθη στις 10 Δεκεμβρίου 2022. Το Μαρόκο επικράτησε της Πορτογαλίας με 1-0 στον προημιτελικό της διοργάνωσης, παίρνοντας έτσι την πρόκριση για τον ημιτελικό.

Παραπομπές
----------

1. ↑  «Six facts about Al Thumama Stadium - the latest 2022 FIFA World Cup venue». Qatar 2022 FIFA World Cup Supreme Committee. 20 Αυγούστου 2017. Αρχειοθετήθηκε από το πρωτότυπο στις 22 Ιουνίου 2018. Ανακτήθηκε στις 23 Δεκεμβρίου 2021.
2. ↑  «FIFA World Cup Qatar 2022». fifa.com. Ανακτήθηκε στις 24 Σεπτεμβρίου 2021.
3. 1 2  «Qatar reveals Al Thumama Stadium update». timeoutdoha.com. 14 Σεπτεμβρίου 2020. Ανακτήθηκε στις 17 Δεκεμβρίου 2020.
4. ↑  «Sixth stadium announced for Qatar World Cup 2022». Construction Global. 21 Αυγούστου 2020. Αρχειοθετήθηκε από το πρωτότυπο στις 23 Δεκεμβρίου 2021. Ανακτήθηκε στις 17 Δεκεμβρίου 2020.
5. ↑  «Qatar 2022 stadiums continue to take shape despite pandemic». thepeninsulaqatar.com. 27 Οκτωβρίου 2021. Ανακτήθηκε στις 16 Δεκεμβρίου 2021.
6. ↑  Saraiva, Alexia. «Get To Know The 8 2022 Qatar World Cup Stadiums». *ArchDaily*.
7. 1 2  «Al Thumama Stadium nearing completion». gulf-times.com. 14 Νοεμβρίου 2020. Ανακτήθηκε στις 18 Δεκεμβρίου 2020.
8. ↑  «Qatar and Turkey join forces 'in harmony' to build Al Thumama Stadium». thepeninsulaqatar.com. 1 Νοεμβρίου 2021. Ανακτήθηκε στις 16 Δεκεμβρίου 2021.
9. 1 2  «Qatar 2022: Football World Cup stadiums at a glance». aljazeera.com. 18 Δεκεμβρίου 2020. Ανακτήθηκε στις 16 Δεκεμβρίου 2021.
10. ↑  «Al Thumama stadium making progress ahead of World Cup». en.as.com. 13 Νοεμβρίου 2019. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 8 Δεκεμβρίου 2021.
11. ↑  «Al Thumama Stadium takes shape». thepeninsulaqatar.com. 12 Νοεμβρίου 2019. Ανακτήθηκε στις 8 Δεκεμβρίου 2021.
12. ↑  «Get To Know The 2022 Qatar World Cup Stadiums». archdaily.com. 20 Αυγούστου 2018. Ανακτήθηκε στις 18 Δεκεμβρίου 2020.
13. ↑  «Qatar: "In the prime of their lives": Qatar's failure to investigate, remedy and prevent migrant workers' deaths». *Amnesty International* (στα Αγγλικά). Ανακτήθηκε στις 15 Οκτωβρίου 2021.
14. ↑  «Al Thumama Stadium - When will the sixth Qatar 2022 World Cup venue be inaugurated?». goal.com. 21 Σεπτεμβρίου 2021. Ανακτήθηκε στις 24 Σεπτεμβρίου 2021.
15. ↑  «Al Thumama Stadium honoured for innovative design». gulf-times.com. 20 Μαΐου 2018. Ανακτήθηκε στις 14 Δεκεμβρίου 2021.
16. ↑  «Qatar's Al Thumama Stadium wins prestigious international architectural accolade». ausleisure.com.au. 9 Ιουνίου 2018. Ανακτήθηκε στις 16 Δεκεμβρίου 2021.
17. ↑  «FIFA Arab Cup 2021™». *www.fifa.com* (στα Αγγλικά). Ανακτήθηκε στις 1 Δεκεμβρίου 2021. [*νεκρός σύνδεσμος*]
18. ↑  «Τα γήπεδα του Μουντιάλ 2022 στο Κατάρ». Ανακτήθηκε στις 12 Δεκεμβρίου 2022.

Εξωτερικοί σύνδεσμοι
--------------------

* Έργο «Στάδιο Αλ Τουμάμα»